Pimem tanca la seva 43a Assemblea Ordinària amb els comptes sanejats i augment de socis\n25 juliol 2021 23:26\nPimem ha tancat la seva 43a Assemblea Ordinària informant els associats de la situació actual de la Federació. La patronal ha comunicat que actualment l’entitat va complint els objectius que se va marcant i així «conformar una entitat més forta, més representativa i més adaptada als nous temps», segons paraules del seu actual president, Jordi Mora.\nMora també ha destacat la «bona salut» de la Federació en presentar uns comptes sanejats i un augment del 10% del nombre de socis respecte a la darrera assemblea. El president ha assegurat que continuen «posant els fonaments necessaris per poder representar, defensar i servir totes les pimes que ho necessitin siguin del sector que siguin».\nPer la seva part l’actual gerent, Gustavo de Vicente, ha explicat que la Federació s’ha marcat com un dels objectius més importants donar serveis de formació i ajudar les empreses en la seva transformació digital. De Vicente ha assegurat que «tant l’adquisició de coneixements de manera constant com l’aposta empresarial per l’economia digital no és el futur, és un present cada dia més determinant per la supervivència de moltes pimes».\nA la Junta també ha assistit la vicepresidenta de CONPYMES, María José Landaburu, qui ha explicat als mebres d’aquest òrgan el nou projecte de patronal a nivell estatal. També hi ha intervengut Rafel Ballester, president del CES, qui ha presentat el dictamen Horitzó 2030.\nL’Assemblea ha comptat amb un centenar de socis que enmig d’un fort protocol de seguretat han pogut intercanviar opinions sobre l’actualitat empresarial i com la pandèmia ha anat afectant diferents sectors.


Cunit CF i FemFutbol Vilanova, cap dels dos vol la penúltima posició\nDivendres, 01 Desembre 2017 19:58\nLes de Vilanova hauran de sumar per no baixar a la penúltima plaça (Foto: FemFutbol Vilanova) Les de Vilanova hauran de sumar per no baixar a la penúltima plaça (Foto: FemFutbol Vilanova)\nIRIS VIVER | La situació pels nostres equips del Garraf en lliga és molt complicada, ja que només tenen darrere a l’Hospitalet Centre Esports. D’altra banda, l’Igualada intentarà trencar la mala ratxa de derrotes que acumula.\nIgualada CF, B – Enfaf Crèdit Andorrà, A (Grup 2)\n02-12-2017 a les 16h, Estadi Les Comes\nL’Igualada rebrà aquest dissabte al 8è de la lliga. L’Enfaf Crèdit Andorrà es troba a 4 punts de les nostres i és una bona oportunitat per retallar i pujar llocs a la taula classificatòria. Recordem que l’Igualada enllaça 4 derrotes, però al rival tampoc li han anat bé les coses les dues últimes jornades i ha deixat escapar 6 punts.\nViladecans UD, A – FemFutbol Vilanova Club Esportiu, A (Grup 1)\n02-12-2017 a les 19:45h, Mpal. Nou Viladecans\nEl FemFutbol Vilanova viatjarà aquesta jornada a Viladecans, on es troba amb un rival de mitja taula distanciat per 10 punts. El Vilanova lluitarà per endur-se la victòria i així evitar caure a la penúltima plaça de la lliga, actualment ocupada pel Cunit però amb empat a punts entre els dos del Garraf.\nCunit CF, A – SantBoià FC, A (Grup 1)\n03-12-2017 a les 17h, Mpal. Cunit\nAquesta pot ser una bona oportunitat pel Cunit d’aconseguir el que seria la segona victòria de la temporada. Les del Garraf es disputaran el partit amb el Santboià, que es troba a 3 punts. És el moment de sumar i sortir de la penúltima plaça que actualment ocupen, no els val una altra opció més que guanyar.


28 maig 2022 13:08\nAman Nòlem | 14 maig 2022\nAquesta setmana no sé què ha passat (pens que vaig un poc desbaratat, ja vos ho dic ara) que he tornat a mirar la sèrie The IT Crowd. Sí, ho sé. No ha envellit massa bé i els acudits sexistes escarrufen. El que no recordava era el capítol on es «trenca The Internet» perquè una de les històries principals reflecteix el discurs trànsfob del creador (en Graham Linehan): Un assetjador sexual vol enllitar-se amb una periodista que li confessa que «abans era un home» (ja començam), es duen molt bé perquè fan coses «d’homes» plegats i quan el Normal entén bé el que se li havia explicat, es separa acabant amb una baralla a cops de puny. Havia fet una cerca per un dels còmics que hi surten i m’he trobat part de l’ideari d’aquest J. K. Rowling de l’humor i la seva emprenyada perquè Channel 4 va llevar de la seva carta aquell capítol. A Netflix no es pot veure sense cap alerta prèvia. En canvi, a la mateixa companyia, el capítol de Community, «Advanced Dungeons & Dragons» no està disponible perquè a un dels acudits de fons, un dels personatges malinterpreta què és un elf obscur i es pinta la cara de negre.\nNo sé quin és el criteri que fan servir per censurar, no sé per què amb un cas es pega tisorada i l’altre es pot veure sense cap problema. Em recorda el cas d’Heartstopper, una sèrie sense violència ni sexe que no es recomana a menors de dotze anys (els protagonistes són dos al·lots) i els Power Ranger (on es mostren adolescents sexualitzats, es ridiculitza la feminitat, les dones tenen un paper passiu i secundari) o Kid Danger (que conté acudits racistes, masclistes i amb dobles sentits sexuals) no es recomanen a televidents menors de set anys. Error humà? Algoritme amb dades esbiaixades?\nEl meu perruquer (com tanta gent) em deia l’altre dia, que no pensava que els algoritmes que hi ha darrere els serveis que feim servir fossin «una cosa dolenta». Com moltes altres coses, el preocupant no és tant quines són les dades que es recullen, sinó com es fan servir. Quan l’aplicació es nodreix de les teves dades per provar d’encertar la música que t’agrada, ens sembla bé. Quan això mateix es fa servir per decidir en quin ordre s’atén la teva telefonada a la teva assegurança, bé, no preocupa fins que et diuen que els criteris són atendre’t primer si és més probable que paguis per un servei addicional.\nNo sembla nociu, ni preocupant que la nostra visió del món estigui influenciada per petits programes d’estadístiques parcials. No passa res perquè en triar actualitat, cinema i literatura com a temes d’interès essent un home les recomanacions siguin The New Yorker, Fotogramas i els Premio Planeta, però si ets una dona siguin el Pronto, Cuore i Lecturas.\nSupòs que és un gran esforç posar un avís davant totes les pel·lícules: «Atenció, està a punt de veure una representació sexista del món». O a l’entrada del Museu Picasso: «Atenció, el museu no està d’acord amb l’assetjament ni el maltractament de les seves parelles duit a terme durant anys per l’artista».


Discos no sol.licitats: The Moody Blues\nUnes inoblidables nits en blanc\nQuintet britànic de rock creat l'any 1964 a la ciutat anglesa de Erdington, Birmingham. Durant un cert temps, la banda va comptar amb la representació comercial de Brian Epstein, el mateix manager de The Beatles.\nDesprés d'aconseguir un número 1 amb "Go now", una cançó editada l'any 1964 i inclosa en el seu segon single, The Moody Blues va aconseguir la immortalitat en publicar el tema que ha sustentat la seva carrera; es tracta de la brillant composició "Nights in white satin" (Nits en blanc setí), una ensucrada balada que va saber fusionar el romanticisme amb la psicodèlia i el rock simfònic.\nEl tema original va ser comercialitzar l'any 1967 i estava inclòs en l'álbum "Days of future passed" (Dies del futur passat), un gran LP conceptual que comptava amb la participació de la London Festival Orchestra. La cançó tenia una durada de 7 minuts i 38 segons; posteriorment, va sortir una altra versió, editada en single, que va reduïr la peça a 4 minuts i 26 segons.\nAmb tota seguretat, aquestes nits envoltades en blanc setí han fet somiar a més d'un i més d'una al llarg de les últimes dècades. Sens dubte, es tracta d'un dels temes musicals més punxats, radiats, cantats i versionats de la història contemporània.\nNits de blanc setí,\nque no tenen final.\nque mai arribaran,...


AURIGASC – Visita Tàrraco romana\nVisita guiada als monuments de la Tarragona romana\nCom era la ciutat que va veure l’emperador Adrià durant la seva estada a Tàrraco ?\nLa visita comença per la maqueta de Tàrraco del segle II dC per entendre com era la ciutat antiga. El recorregut continua pels principals monuments d’època romana que es conserven a la ciutat de Tarragona i que han estat declarats Patrimoni de la Humanitat per la UNESCO des de l’any 2000: la muralla, el fòrum provincial, el circ i l’amfiteatre.\nDurant el recorregut es faran servir els sistemes de realitat augmentada per tal de submergir-nos en el passat i entendre fàcilment què ha canviat, què ha sobreviscut i què ha desaparegut.\nSi disposeu de temps, us recomanem fer una visita al Museu Arqueològic de Tarragona com a complement.\nDestinataris: segon cicle d’ESO i batxillerat\nDurada: 2h 30 min\nMés informació: VISITA_GUIADA_TÀRRACO


Els pisos pugen un 8% a la capital catalana, més del doble del que augmenten de mitjana a tot Espanya\nInversors i estrangers impulsen el preu de l’habitatge a Barcelona STEFAN LAWS / GETTY\nBarcelonaEls preus dels pisos estan creixent a la ciutat de Barcelona molt per sobre del que ho fan a la resta de l’Estat. Una pujada que s’atribueix de manera decisiva al fet que entre els compradors hi ha “més inversors i més estrangers”, segons José García Montalvo, catedràtic d’economia de la UPF i expert en el sector. Aquest acadèmic ha dirigit el recent Informe del mercat de l’habitatge que elabora la UPF en col·laboració amb el grup Tecnocasa. Segons l’estudi, els preus dels habitatges van pujar de mitjana un 3,7% a Espanya, en passar de 1.449 euros el metre quadrat el primer semestre del 2014 a 1.503 euros en el primer semestre d’enguany.\nPerò en el cas de Barcelona, aquest encariment se situa molt per sobre, ja que els preus han pujat un 8,3% i el preu per metre quadrat s’ha elevat fins als 2.157 euros en el primer semestre d’aquest any. De fet, Barcelona lidera l’increment de les principals ciutats de l’Estat. Per exemple, a Madrid els preus s’han encarit un 2,7% l’últim any, i el metre quadrat se situa molt per sota de Barcelona, en 1.646 euros.\nLa capital de Catalunya no només lidera la variació a l’alça dels preus, sinó que també és la ciutat que presenta un preu per metre quadrat més car entre les analitzades a l’informe. València, en canvi, té l’habitatge més barat, amb 718 euros per metre quadrat. Per sobre se situa Màlaga, amb 953 euros, Saragossa, amb 1.022 euros, o fins i tot l’Hospitalet de Llobregat, amb 1.280 euros. Les ciutats més cares són Barcelona i Madrid.\nSegons García Montalvo, els preus pugen més a Barcelona que a l’Estat perquè a Barcelona hi ha més escassetat d’habitatge, no hi ha sòl per construir, i perquè el perfil del comprador és diferent. Això ho defensa també Lázaro Cubero, director del departament d’anàlisi de Tecnocasa. Mentre que a l’Estat el 27% dels compradors d’habitatges són inversors, en el cas de la ciutat de Barcelona ho són el 33%, un de cada tres. A més, els compradors estrangers en el conjunt de l’Estat no arriben al 17%, mentre que a la ciutat de Barcelona superen el 21%. I aquests dos factors fan que a Barcelona hi hagi més operacions de compravenda en efectiu -sense hipoteca- que en el conjunt de l’Estat, cosa que també estira els preus a l’alça.\nEl catedràtic indica que, en general, el que està passant és una estabilització amb tendència a l’alça dels preus, però descarta un encariment fora mida com el que es va produir abans de la crisi. I això ho diu per diversos motius.\nD’una banda, l’estoc de pisos nous que estan per vendre és encara molt elevat, d’uns 540.000 immobles a l’Estat, tot i que reconeix que gairebé un terç d’aquests habitatges difícilment es podran vendre durant la pròxima dècada. D’altra banda, tot i que el crèdit hipotecari creix molt (22% segons les últimes dades), les condicions que posen els bancs continuen sent molt dures. “Les condicions no s’han relaxat”, assegura, i posa com a exemple que la majoria de préstecs que es donen són a persones amb contracte indefinit, o també que el valor que cobreixen les hipoteques se situa, de mitjana, en el 72% del valor de l’immoble. Abans de la crisi s’arribava al 100% en moltes ocasions.\nA més, diu García Montalvo, l’obra nova que surt a la venda són promocions que es fan sobre solars adjudicats pels bancs i que estan molt aprovisionats, per sobre del 80%. Això fa que la repercussió del sòl sobre el preu final de l’habitatge sigui molt baixa i frena l’encariment. Tot i això, el catedràtic indica que, encara que els preus es mantenen estabilitzats, apareixen tensions en alguns llocs, com per exemple Barcelona.\nEls perills del sector\nPer a Paolo Boarini, conseller delegat de Tecnocasa, els baixos tipus d’interès (l’interès real se situa tot just per sobre el 2% en les hipoteques) i els preus barats de l’habitatge fan pensar que podria haver-hi un augment d’operacions i de preus. Tot i que García Montalvo matisa que el risc d’una nova bombolla és mínim, sí que veu alguns perills que poden afectar el mercat.\nD’una banda, diu, els pisos són l’únic actiu amb rendibilitats positives en aquest moment. La renda fixa, les accions i molts fons estan en rendibilitats negatives, cosa que fa que molts inversors derivin els seus estalvis cap al totxo. Això, segons el catedràtic de la UPF, s’agreuja pels impactes del mitjans de comunicació, que titulen reiteradament amb increments del preu de l’habitatge.\nD’altra banda, García Montalvo veu una “certa sensació d’intranquil·litat” derivada de la situació política, però no per les eleccions catalanes, sinó per les generals. Això es veu, segons indica, en l’última recomanació del Bank of America, que suggeria als seus inversors rebaixar en cinc punts l’exposició a l’economia espanyola.


NUESTROS PRODUCTOS ESTRELLA 'Made in Inatica'\nFacturación Online Email marketing Portal inmobiliario Venta pantallas táctiles Venta puntos de información Alquiler material tecnológico\nApostem pel Programari Lliure. Els nostres clients agraeixen la facilitat d'ús d'un software en el seu idioma, una seguretat, fiabilitat i estabilitat òptima i, sobre tot, la llibertat que això permet.\nLi oferim unes instal·lacions adients per als servidors de la seva empresa: Housing i Servidors Dedicats GNU/Linux optimitzats per a les seves comunicacions.\nDeixi que mitjançant el nostre sistema de Còpies de Seguretat vetllem per les seves dades.\n# El nacionalisme és una malaltia infantil. És el xarampió de l'espècie humana.. Albert Einstein\nUn servidor a les instal·lacions de la seva empresa?\nPot ajudar a la seva empresa per molt menys del que es pensa i reutilitzant ordinadors antics: còpies de seguretat locals i remotes, servidor d'arxius i ftp, Intranets, Extranets, ...\nServidor de ràdio online per internet en directe\nEl sistema basat en programari lliure transforma un ordinador en un servidor de ràdio per internet, enregistrant els programes que per llei estan obligades les ràdios i enviant els arxius generats cap a Internet per a generar podcasts. També es pot utilitzar per emetre les sessions de les discoteques, festes, concerts, etc...\nFax Virtual, Fax Email\nEl Fax virtual és un servidor de fax que li permet enviar i rebre faxos via email, utilitzant Internet com a mitjà de transport. Un sistema respectuós amb el medi ambient i que li farà arribar cada fax al seu correu electrònic, estigui on estigui. Ja no hi ha distàncies.


Strombers arrebossa d’esperit jove, divertit i festiu – Sons de Xaloc\nStrombers naix el 1998 amb l’objectiu d’organitzar jam sessions, unes reunions en les quals diferents músics toquen de forma improvisada. Més endavant, comencen a crear temes propis sense que eixa fora la finalitat inicial de la banda. Fan falta cinc anys per què graven la seua primera maqueta, de la qual ix el seu primer àlbum: Fiesta ilegal, vol.1 Zinetik Records (2003).\nEl grup es forma en la comarca del Bages, més concretament a Cardona i es troba integrat per Ferran Gallart a la veu del grup, Carles Serras a la guitarra, Rati al baix, Ferran al saxo, Àngel Abad a la bateria i Tony Company a la veu, teclats i acordió.\nImatge extreta de les xarxes oficials de Strombers\nStrombers destaca pel seu esperit jove, divertit, festiu i pillet. L’estil musical del grup és una mescla entre l’ska, els ritmes llatins, el rock, el reggae i el country. Una varietat de sons que fan inconfusible a la banda. Strombers sempre ha estat compromés amb la cultura popular i les festes. És per això que han compost cançons com “La nit de Sant Joan”, “Patum”, “Pessebre Ideal”, “Tocant el cel amb la mà” o “Rei Carnestoltes”.\nL’any 2005 va suposar un abans i un després en la banda i és que van decidir deixar de formar part del segell discogràfic en què estaven i creen Strombers Recuerdos, amb el qual van editar el que va ser el seu segon treball: Que ruli (2005). Un àlbum que està compost per tretze temes entre els quals trobem “Mercè” o “La nit de Sant Joan”.\nAquest disc va ser el que els va situar en l’escena catalana i és que van optar per una estratègia de vendes molt arriscada. Van decidir vendre els seus CD a tan sols 2 euros, fet pel qual van començar a atraure a seguidors que els han continuat fins hui en dia. L’any 2006 van aconseguir actuar més de cinquanta vegades amb èxit en pràcticament tots els escenaris.\nEixe mateix any després publiquen el que serà el seu tercer disc: Blú (2006). Un treball bastant més extens que els anteriors que compta amb 19 cançons entre les quals destaquen “Only Love”, “Patum” o “Judith”. Extraterrestres (2009) va ser el disc amb el qual van estar fent gira durant tres anys. Així, van estrenar Jrujenjúnjel (2012), un àlbum compost per 14 temes.\nEl 6 de setembre de 2013 s’enregistra en directe un doble CD + DVD a la plaça de braus de la mateixa Cardona. Un treball molt especial, ja que està format per les cançons més importants i transcendents de Strombers. I és per això que decideixen anomenar-lo 10 anys de festa il·legal (2013), com a homenatge al primer disc del grup: Fiesta ilegal, Vol.1 (2003). Més tard la banda publica Tavernaris (2015) i Stromberland (2018).\nL’última iniciativa del grup ha estat fer dues versions de les seues cançons més conegudes amb la intenció de reactivar els temes amb melodies i sonoritats més actuals però sense perdre la identitat. Strombers ha repetit en diverses ocasions que amb aquestes versions encaixen en l’esperit jove que el grup sempre ha demostrat.\nLa primera versió va ser la d’“Un conte ple de tu”, que va gravar amb Jordina Solà i la segona “La nit de Sant Joan”, amb Violeta Julbe. Ambdues compten amb un videoclip oficial i es van penjar a principis d’aquest últim estiu. Però açò no és tot i és que el Strombers volia fer una tercera versió d’un altre dels seus temes. Per això, ha fet un concurs en les seues xarxes socials en el que han participat joves de tot el territori català. Un d’ells serà l’escollit per a versionar amb Strombers una de les seues mítiques cançons.\nStrombers compta amb 47.000 oients mensuals al Spotify i la seua cançó més escoltada segons la mateixa plataforma és “Borracha”, amb 1.250.000 reproduccions, “Tocant el cel amb la mà” (1.200.000), “La nit de Sant Joan” (1.000.000) i “La Guitarra” (990.000).\nTags: cada cop que rius Català la nit de san joan mercè músic catalana Música música valenciana Strombers Valencià


El propietari d’i3 Ventures confirma les pitjors sospites del Barçagate\nJosep Maria Bartomeu, en arxiu | Europa Press\nCarlos Ibáñez ha declarat davant la jutgessa Alejandra Gil\nCarlos Ibáñez, propietari d’i3 Ventures, una de les empreses que van dur a terme tot el Barçagate, ha declarat davant la jutgessa Alejandra Gil durant més de dues en el marc de la investigació del cas. Segons ha revelat el diari Goal, Ibáñez ha confirmat algunes de les pitjors sospites sobre l’escàndol de les xarxes socials del Futbol Club Barcelona durant l’època de la presidència de Josep Maria Bartomeu.\nIbáñez ha corroborat que des d’i3 Ventures es van encarregar de crear perfils falsos a les xarxes socials per difamar llegendes del Barça i defensar la junta directiva de l’època. “Quan atacaven Valverde, nosaltres dèiem que Guardiola tampoc no guanyava títols”, amb declaracions com aquesta, revelades per Goal, el propietari d’aquesta empresa ha ratificat que figures com el mateix Guardiola, Xavi, Piqué, Laporta o Víctor Font van ser atacades per encàrrec del club.\nAixò sí, Ibáñez ha destacat que aquesta era només una part de la feina que feien pel club i que suposava un “3% o un 4% del total”. D’aquesta manera, ha defensat que el monitoratge de les xarxes socials pel qual van ser contractats també es va dur a terme. A més a més, ha argumentat que no explicaven mentides i que, per tant, ell considera que no són difamacions.\nCal recordar que el cas del Barçagate es troba en plena investigació judicial. L’expresident Josep Maria Bartomeu, la seva mà dreta, Jaume Masferrer, l’exdirector general del Barça, Òscar Grau, i l’excap dels serveis jurídics del club, Román Gómez Ponti, es troben en llibertat amb càrrecs. Els dos primers es van negar a declarar en primera instància i s’espera que tornin a ser citats més endavant.\nBarça Barçagate BartoGate Josep Maria Bartomeu Xarxes Socials\nGerard Esteva: “Ada Colau ha posat més entrebancs que facilitats pels Jocs d’Hivern”\nEl president de la Unió de Federacions Esportives de Catalunya atén El Món per parlar de la candidatura dels Jocs Olímpics d'Hivern del 2030\nEl Govern prohibeix públic al Gamper\nEl Barça estudia traslladar l'enfrontament a l'Estadi Johan Cruyff\nLlam de rellam juliol 20, 2021 | 23:48\nEl propietari de I3 Ventures quan va mentir, abans de marxar d'Espanya, o ara que es troba a més de 10.000 km i pot pensar ja em vindreu a buscar.


finques trobades: 1085 + anuncis gratuïts: 1\nExclusiva casa de disseny en venda situada a la zona de Ses Vinyes a Begur. A tan sols minuts de les cales més meravelloses de la Costa Brava i també del centre del poble medieval de Begur, un entorn idíl·lic per gaudir tot l'any de l'Empordà.\nGaudiu de meravelloses vistes al mar ia la muntanya en una zona privilegiada de Mas Nou. El terreny està envoltat de sureres i gespa. La piscina disposa d'un sistema net-and-clean. La moderna vila de nova construcció va ser feta en una sola planta i seguint les més altes...\t[+]\nPreu: 1.180.000,00 €\nCasa xalet de 600 m2 construïts, en parcel · la d'uns 3200 m2, planta baixa garatge per a dos cotxes, primera planta té gran saló bar per veure la televisió, sala de billar, i un despatx de 40 m2, planta segona i principal té dues habitacions doble tipus...\t[+]


Trumpeldor Ba'atika Beer Sheva Israel - Ofertes d'hotels amb els MILLORS DESCOMPTES EN LÍNIA\nTrumpeldor Joseph 21, Altres, Beer Sheva, Israel, 22000 - Veure al mapa\nTant si es tracta d'un viatge de plaer com si és de negocis, Trumpeldor Ba'atika és una elecció d'allotjament magnífica quan visiten Beer Sheva. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nTrumpeldor Ba'atika ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, habitació familiar, àrea de fumadors.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Trumpeldor Ba'atika és la vostra destinació si buscau allotjament de qualitat a Beer Sheva.\nCal que informeu el Trumpeldor Ba'atika de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els comentaris (121) Parelles (73) Viatgers en solitari (15) Famílies amb infants petits (14) Famílies amb infants grans (8) Grups (11)\nYoav, Regne Unit


Neguit de pantorrilla: Montserrat\nXXV Recés a Montserrat\n18-19 de maig de 2012\nFa ja 25 anys que la Comunitat Cristiana de Casp, a la qual pertanyem, organitza un recés a Montserrat. Pels qui van començar en aquelles dates són 25 monjos que els han parlat d’espiritualitat. I pels que ens hem hi anat incorporant alguns menys.\nMontserrat ja té per a ella mateixa prou importància i sentiments per tots els catalans; si a més un monjo, amb el carisma i la interioritat que acostumen a tenir, ens fa un parell de xerrades, Montserrat es converteix en un oasi enmig del desert, o més ben dir, enmig del soroll i neguit de la ciutat.\nNomés el fet de passejar al vespre pels voltants del monestir, amb aquell silenci, sense gent, amb un cel ple d'estels i amb bona companyia, o de bon matí llevar-te per anar al Laudes i sortir una mica més d'hora per poder gaudir de la solitud de la plaça del monestir i veure com s'aixeca el dia amb aquella boirina típica de Montserrat que tapa les pedres més altes i enteranyina el paisatge baix, la vista des pobles... ja per això sol val la pena pujar-hi.\nSi vam començar fa 25 anys vol dir que érem molt, molt més joves. Ara tots pentinem canes, en falten uns quants, però l'esperit sempre hi és i per poc que puguem hi pugem una bona colla.\nAquest any el monjo ens ha parlat de la Pasqua de l'evangeli i de la Pasqua nostra, la d'ara, "Ahir i avui del missatge de Pasqua". Et planteja interrogants i t'obre camins per pensar, per meditar, per contemplar.\nNo sé perquè però quan ets a Montserrat sembla que tinguis temps per tot. Quan tornes a casa el temps s'esfuma, però només que et quedis amb un parell de les coses que ha dit el monjo o que has pensat tu arrel de la xerrada crec que és suficient.\nNecessitem de tant en tant un espai de transcendència i on millor que al costat de la nostra Moreneta?\nEl dia 18 feia 12 anys que va morir la meva mare. Com el pare i com tants catalans tenia una debilitat per la Moreneta. Vaig poder pregar per ella davant la imatge i penso que aquesta pregària arriba més profunda que d'altres. Qui de nosaltres no ha pujat alguna vegada a demanar o a agrair-li un favor a la Marededéu de Montserrat?\nQue puguem seguir pujant-t’hi i que ella segueixi acompanyant-nos. Ella no ens solucionarà el nostre problema, la nostra inquietud, però ens ajudarà a veure aquest problema sota una altra mirada; i això ajuda i dóna consol.\nPublicat per Maripepa a les 19:32\nEtiquetes: Reflexions, Sortides\nComparteixo totalment el que dius sobre Montserrat i la Moreneta. Desitjo que aquest recés el pugueu anat seguint fent any rera any malgrat "les canes". Una abraçada\n25 de maig de 2012 a les 0:09


Tasques agrícoles a Ordino durant la primera meitat del segle XX.\nEl Comú d’Ordino vol difondre la importància de les moles farineres com a part de la història i del patrimoni agrícola de la parròquia. Per aquest motiu, l’Oficina de Turisme ha programat tres visites en dos dies, el 13 (a les 9.30 i a les 16 hores) i el 14 de novembre (a les 9.30 hores), obertes a tothom. A més, el dijous 11 de novembre, coincidint amb el dia dels Consells fariners, les autoritats de la parròquia faran el recorregut acompanyats d’alguns veïns que han participat en la recerca.\nAl llarg de Riberamunt hi ha documentades més de vint-i-tres moles en funcionament entre els segles XVII i XVIII. Perquè es necessitaven tantes moles a la parròquia, de qui eren propietat i com s’accionaven aquestes construccions tradicionals són algunes de les explicacions que es donaran a les visites que farà la guia de muntanya, Inka Bellés. La visita es pot contractar a l’Oficina de Turisme, a la Casa de la Muntanya, prèvia reserva al telèfon 878 173.\nLa ruta guiada amb sortida des de l’església Sant Martí de la Cortinada fins al poble d’Ordino té una distància de 3 quilòmetres i inclou la visita a la mola del Mas d’en Soler de la Cortinada, on es farà una demostració de la mola del cereal. Després es visitarà la mola de Cal Pal i a l’exterior s’hi ha instal·lat una exposició de fotografies de la vida agrícola a la parròquia durant la primera meitat del segle XX, imatges cedides per l’ANA.\nPer últim, es donarà a conèixer la mola de Santa Bàrbara, una de les construccions que avui dia passa desapercebuda. El trajecte d’anada es farà a peu i la tornada en bus parroquial. Per acabar s’oferirà als visitants una degustació de coques i pans elaborats amb farines diferents.


La UE firma l'acord d'associació amb Ucraïna, Geòrgia i Moldàvia mentre Rússia adverteix que prendrà mesures si la perjudica\nEl Kremlin diu que prendrà mesures per protegir l'economia russa si aquest acord els perjudica\nRedacció 27/06/2014 - 10.22 Actualitzat 27/06/2014 - 22.15\nLa Unió Europea ha firmat l'acord d'associació amb Ucraïna, Geòrgia i Moldàvia, tres exrepúbliques soviètiques amb voluntat d'acostar-se a l'Europa occidental malgrat les pressions de Rússia per evitar-ho. El portaveu del president rus, Dmitri Peskov, ha dit que Rússia prendrà mesures per protegir la seva economia si aquest acord, firmat a Brussel·les, els afecta negativament.\nPel president ucraïnès, Petró Poroixenko, es tracta d'un dia històric per al seu país.\nParal·lelament, aquest divendres expira la treva decretada unilateralment per Poroixenko i la pactada entre els rebels i el govern. Els separatistes han acceptat participar en les converses de pau per intentar resoldre la crisi armada, segons l'agència de notícies Interfax.\nUn procés en què és essencial la implicació de Moscou. Així ho ha dit el secretari d'Estat dels Estats Units, John Kerry: "Pel que fa a Ucraïna, és molt important per a Rússia que demostri en les pròximes hores que està fent passos per ajudar al desarmament dels separatistes, que els està animant a separar-se".\nEls separatistes ucraïnesos han alliberat quatre dels vuit observadors de l'Organització per la Seguretat i la Cooperació a Europa que havien segrestat fa un mes.\nAcord col·laboració UE-Ucraïna\nUcraïna firma amb Europa un acord de col.laboració


Vols ser mecenes d'un calendari-receptari sostenible i de temporada?\nL'objectiu del calendari-receptari Escuracassoles és recuperar la cuina del dia a dia i fomentar el consum d'aliments de proximitat i de temporada. Inclourà receptes saludables i fàcils de preparar a casa, organitzades en un calendari de forma que cadascuna faci servir ingredients propers i de temporada.\nA més, l'edició 2015 pretén incorporar noves informacions. Així, inclourà quadres resum de fruites, verdures i peixos, un índex de receptes i un disseny més còmode. A més, les llistes de temporada comptaran amb més de 100 productes de l'horta, de la terra i del mar.\nPer poder editar el calendari del 2014 el projecte Escuracassoles va posar en marxa una campanya a la plataforma de microfinançament Verkami. Va rebre el suport de 189 mecenes, que amb petites aportacions van fer realitat la iniciativa. Des de fa uns dies, està activa la nova campanya.\nFins al moment, ha aconseguit el suport de 65 persones que han aportat el 25% dels pressupost necessari. Els queden 22 dies per poder assolir el seu objectiu. Si els vols donar el teu suport, pots col·laborar-hi tant fent-ne difusió com amb una aportació econòmica, que es destinarà a finançar la impressió del calendari-receptari.\nESCURACASSOLES from Escuracassoles on Vimeo.


ICL ha realçat en 80 cm més la presa per a la captació de l’aigua salinitzada de la riera de Soldevila per tal d'augmentar la capacitat de l'embassament i evitar episodis de sobreeiximent amb afectació per salinitat més avall, entre la carretera i la desembocadura al Llobregat. Vegeu les imatges a la galeria (x2).\nSúria potencia la riera del Tordell com a àrea mediambiental després de dos anys de treballs. S'han eliminat 5.000 m2 de canya invasora i s'han plantat més de 800 arbres autòctons. Article a Regió7, el 05.04.19.\nFinalitza el projecte de millora ambiental de la Riera del Tordell finançat per Iberpotash. Article a NacióManresa, el 04.04.19.\nMontsalat retreu que es descarti cobrir els runams com a mesura temporal. La plataforma diu que el què els alcaldes elogien que es fa a Alemanya, a Catalunya s'ha desestimat. Article de David Bricollé a Regió7, el 03.04.19.\nUna delegació de l’ACM amb alcaldes de la mineria potàssica catalana viatja a Alemanya per conèixer l’explotació i gestió de la conca minera del Werra. Actualitat de l'Associació Catalana de Municipis, 22.03.2019.\nEls alcaldes dels municipis miners del Bages mostren sorpresa i satisfacció pels bons resultats del confinament dels residus salins a la conca minera del Werra per evitar la salinització de les aigües; una solució de gestió ambiental eficaç i immediata, semblant a la impermeabilització i restauració realitzada al runam de Vilafruns (Balsareny).\nD'altra banda, els programes de restauració i el PDU de la Mineria preveuen primer l'eliminació física dels residus dels runams salins del Bages en base a la venda de sal i a l'enviament al mar pel col·lector de salmorres en dates que, en el millor dels casos, tardaran 50 anys per l'eliminació dels runams de Sallent i 80 anys per desfer-se dels residus de Súria. Durant tots aquests anys s'ha de recollir la salmorra que els residus salins generen. Després vindria la restauració pròpiament dita i amb ella s'acabaria el problema de les salmorres.\nLes propostes de Montsalat per considerar la impermeabilització mitjançant tècniques de poliuretà projectat o d'altres d'ús en la clausura d'abocadors i les al·legacions en aquest sentit presentades al PDU de la Mineria i als programes de restauració de Sallent i Súria van ser sistemàticament desateses per la Generalitat.\nEl runam del Cogulló de Sallent posa el seu comptador a 100. Al dipòsit salí li queden just un centenar de dies d'activitat des d'avui. Article de David Bricollé a Regió7, el 23.03.19.\nL'aigua de la població de Castellgalí, captada del subalvi del riu Cardener i subministrada sense cap procés de dessalinització, continua sense millorar. L'anàlisi d'avui dóna 325 mg Cl/L; per tant, no és aigua pròpiament potable, per més que l'Ajuntament i l'empresa Sorea s'esforcin en no voler-ne saber res.\nICL inicia sondejos per a la restauració del runam de la Botjosa. Va ser un dels primers dipòsits, inactiu des dels 70, i hi ha acumulades prop de 4 milions de tones de sal. Article de David Bricollé a Regió7, el 28.02.19.\nEls terrenys on s'havia alçat el barri de L'Estació de Sallent, construït durant les dècades del 1980 i 1990 damunt de terreny minat, ara buits de cases i totalment nets. Poc després de començar-se a construir, aviat es va veure com les cases del barri de L'Estació s'esquerdaven i malmetien degut a la subsidència del terreny. Després de molts anys de neguit pels veïns i de la devaluació de les propietats, tement mals majors, la Generalitat va decidir l'abandó total i l'enderroc del barri de L'Estació.\nEl volum aporta una visió internacional sobre la problemàtica de la salinització de les aigües dolces i les seves conseqüències biològiques i socials. No és pas anecdòtic que d'entre els 3 científics que han compilat el volum 2 d'ells treballin en regions amb una llarga història de mineria de potassa: M.Cañedo a Catalunya, on les explotacions de potassa d'ICL salinitzen la conca del riu Llobregat i Ralf B.Schäfer a Turíngia (Alemanya), on les explotacions de potassa de K+S Kali salinitzen les conques dels rius Werra i Wipper.\nEl TSJC insisteix a Iberpotash per treure el runam acumulat al Cogulló els últims 11 anys. La interlocutòria també ratifica el 30 de juny d'enguany com a data límit per a continuar abocant a Sallent. Article de Xavier Borràs a Nació Manresa.\nEl TSJC deixa clar que s'ha de treure el que s'ha acumulat al Cogulló els últims 11 anys. El Tribunal admet la petició d'execució de sentència dels veïns de la Rampinya i ratifica que els abocaments han de parar el 30 de juny. Article de David Bricollé a Regió7.\nLa Sala del contenciós administratiu, secció 3ª del TSJC, ha resolt deixar sense efecte la pretensió de la Generalitat de Catalunya, d’Iberpotash SA i de les seves empreses subcontractades Montajes Rus SL, Josep Gonzàlez Àlvarez, Excavacions del Bages SA, Excavacions Vila Vilà SA, Entidad Multimodal de Graneles SL, Exland Excavaciones y Transportes SL i Talleres Deseuras SA de negar la capacitat processal –és a dir, negar el dret a anar al jutjat- de l’Associació de Veïns Sant Antoni del barri de La Rampinya de Sallent.\nAmb aquesta mala jugada processal, la Generalitat, Iberpotash i els seus acòlits pretenien deixar sense efecte les sentències contràries a la Generalitat i a Iberpotash dels contenciosos sobre el runam del Cogulló, sobre l’autorització ambiental de l’activitat minera a Sallent, sobre el seu programa de restauració i sobre el POUM de Sallent que havien tingut a l'Associació de veïns a la part actora. És a dir, Iberpotash, empreses subcontractades i la pròpia Generalitat, sense que els caigués la cara de vergonya, demanaven al jutjat seguir abocant més i més milers de tones de residus salins al runam del Cogulló, malgrat l’evidència ben coneguda i sentenciada que una part de d’aquesta sal es filtra al terreny que no ha estat impermeabilitzat i va a parar sobretot al torrent de Soldevila, justificant-ho no en base a raons materials, a dades ambientals o a millores en les condicions de l’abocament, sinó en una pretesa “falta de capacitat processal” de l’Associació de Veïns.\nEvidentment, el TSJC ha desestimat la pretensió de la Generalitat, Iberpotash i els seus acòlits, donant la raó, una vegada més i ja n’hem perdut el compte, a l’Associació de Veïns de La Rampinya de Sallent.\nEl TSJC referma que:\n- L’última pròrroga atorgada a Iberpotash per seguir amb els abocaments al runam del Cogulló finalitza el 30.06.2019.\n- S’ha de procedir a retirar els residus abocats al Cogulló des del 29.04.2008 perquè no estan emparats per cap autorització ambiental.\nGràfica dels cabals anuals mitjans al riu Llobregat durant la dècada 2009-2018, mesurats per l'Agència Catalana de l'Aigua a l'estació d'aforament de Castellbell. El cabal mitjà del Llobregat de l'any 2018 ha estat el doble de la mitjana de la dècada. Aquest cabal anormalment alt ha tingut com a conseqüència favorable la disminució de la salinitat al riu.\nUn estudi situa un torrent de Sallent entre els cursos fluvials més salinitzats de l'Estat. El cas del Llobregat és tractat en un volum especial de la britànica Reial Societat de Ciències Biològiques. Article d'ACN / David Bricollé a Regió7, el 08.12.2018\n"La explotación de la potasa en Catalunya. Una “fiebre” del pasado que amenaza el territorio presente". Article de Daniel Martínez Castizo a Diario16, el 27.11.2018.\nErcros té demanada una pròrroga per explotar en el futur el runam de Cardona. L'Ajuntament tem que sigui una fórmula per fer el mínim al dipòsit i en reclama una restauració integral. Article de David Bricollé a Regió7, el 13.11.2018.\nA uns 100 metres abans de passar sota l’aqüeducte medieval del Vilar, la riera saladíssima de Soldevila que recull la majoria de les surgències de salmorra que les mesures establertes a l'entorn del runam gegantí del Cogulló no poden interceptar s’infiltra per les esquerdes d’un estrat gruixut de calcària lacustre i desapareix de la superfície. Vegeu-ne les imatges (x3). No és d’estranyar la salinització de fonts i pous també a la riba dreta del Llobregat a Sallent.\nUna altra surgència d’aigua salinitzada es troba a la riba dreta de la riera de Soldevila a 250 metres riera amunt de l’aqüeducte del Vilar. Paradoxalment, l’aigua salada d’aquesta surgència dilueix la riera de Soldevila per la qual circula aigua encara més salada.\nLa salmorra circulant per les capes de roca sorrenca i de calcària lacustre aprofundeix la xarxa d'esquerdes perpendiculars, amb la conseqüència que els estrats perden cohesió. És habitual que els vessants on aflora la salmorra, on a les esquerdes s’afegeix la regressió de la vegetació per la salinitat de l’aigua i la plasticitat de l'argila impregnada d'una mullena salina permanent, acabin per esfondrar-se. A la vall de Soldevila hi havia ja esllavissades causades per surgència de salmorra a la font del Pitoi, al coster de la riba dreta de la riera –la banda del Cogulló- al tram on creua el camí de Sallent a Santpedor i encara un altre poc més amunt de la riera en direcció Santpedor. Ara, la circulació subterrània de salmorra ha ocasionat dos nous impactes més a la vall de Soldevila:\n1) El coster rocós de la vora de la riera, a l’alçada del creuament del camí de Sallent a Santpedor, s’ha esfondrat en uns 15 metres més. Ara el cabal de salmorra d’una concentració de 145.000 mg Cl/L que brolla de la muntanya circula en superfície en uns 20 metres abans d’arribar a la llera de la riera de Soldevila. (vegeu la imatge a la galeria)\n2) Malgrat que la riera de Soldevila és plena de salmorra al tram mitjà, és eixuta a la petita presa de la Botjosa, al tram final, on se suposa que és desviada cap al col·lector de salmorres. Pel camí, l’aigua saladíssima s’infiltra de nou al terreny eixamplant l’abast de la salinització de les aigües. (vegeu la imatge a la galeria)\nAquest és l’estat ambiental desastrós al qual enguany la Generalitat de Catalunya ha atorgat de nou autorització ambiental.\nEntitats ecologistes reclamen mesures després del trencament de l'acord entre ICL i Akzo. Temen que aquest "entrebanc majúscul" per a la sortida de la sal vacuum generi més residus salins a la comarca. Article a NacióManresa, el 17.09.2018.\nICL trenca l'acord amb Akzo per vendre la sal d'Iberpotash. La multinacional holandesa anuncia que obrirà un arbitratge internacional. Article de Xavier Grau al diari Ara, el 18.09.2018.\nAprovat definitivament el Pla director urbanístic de l'activitat minera al Bages. Confirma la ubicació de la segona planta de valorització de la sal a continuació de la primera, a Súria, així com un nou sector d'interès supramunicipal per acollir altres infraestructures de valorització, equipaments i espais lliures. Article a NacióManresa, el 17.09.2018.\nUrbanisme dona llum verd al pla director de la mineria i a l'ampliació del runam de Súria. El dipòsit del Fusteret podria créixer de les 33 hectàrees actuals a un total de 48, si l'empresa esgotés l'espai de creixement. Article de David Bricollé a Regió7, el 17.09.2018.\nEl DOGC núm.7707 del 17.09.2018 publica la Declaració ambiental estratègica favorable al PDU de l'activitat minera al Bages.\nUn nou vessament afecta el col·lector de salmorra, a Callús. El trencament es va produir dimecres a la tarda, i ahir al matí ja s'havia pogut restablir el servei. Article de Jordi Escudé a Regió7, el 23.08.2018.\nEl col·lector de salmorra té un nou vessament, ara a Sant Vicenç. Els operaris treballen aquest dilluns en la reparació de l'afectació a l'avinguda del Secretari Canal, on s'ha hagut de donar pas alternatiu. Article a Regió7, el 20.08.2018.\nEl col·lector de salmorres es torna a trencar, ara a Olesa. És el tercer agost consecutiu que la canonada pateix un vessament al municipi. Article a Regió7, el 15.08.2018.\nEl col·lector registra diversos vessaments de salmorra en el ramal del Cardener. Els episodis s´han produït durant dues setmanes del mes de juliol i han provocat la mort d´arbres i vegetació en diferents punts del recorregut. Article de David Bricollé a Regió7, el 07.08.2018.\nUna altra fuita de samorra –de la maleïda samorra que escampa arbitràriament la mortaldat per les ribes del Cardener i el Llobregat- ha causat la mort dels arbres i la salinització del sòl en un tram d’uns 80 metres de la riba del Cardener a Palà de Torroella, en un lloc on solen reunir-se pescadors. El fet haurà succeït durant els primers dies d’agost o els darrers de juliol. Vegeu les imatges (x3).\nLa salinitat a les rieres de Conangle i Soldevila, situades a l'entorn de l'explotació minera de Sallent-Balsareny, disminueix amb les obres realitzades i la pluviometria elevada de l'any.\nPer primera vegada s'observen peixets a la riera de Conangle, en millora des de la impermeabilització i restauració del runam de Vilafruns, a la vegada que a les vores prolifera el canyís i ha entrat ja la boga de fulla estreta. L'anàlisi dona un valor de salinitat de 1200 mg Cl/L, quan els valors d'estius anteriors eren de l'ordre de 10 vegades superiors.\nLa salinitat de la riera de Soldevila, al punt de captació cap a la planta minera de La Botjosa, és de 35.000 mg Cl/L; una salinitat doble que l'aigua de mar, però ja per sota dels valors per sobre dels 100.000 mg Cl/L habituals de tots els anys anteriors des del 1990. Però la presa de captació està reblerta de llots, de manera que aquesta aigua salada tornarà a sobreeixir i arribar al Llobregat quan una pluja intensa faci augmentar el cabal de la riera, si abans no es buida de llots la petita presa.\nL'ACA comença els tràmits per fer el tram sud del col·lector de salmorres. Les obres tenen una durada de 30 mesos i és previst que entrin en servei a l'inici de l'any 2022. Article d'Enric Badia a Regió7, el 20.07.2018.\nLa (in)justícia del Llobregat. Article de Susanna Abella, de la Taula del Llobregat, al periòdic La Directa, l'11.07.2018.\nICL espera que el jutge nomeni un pèrit que validi el pla per resoldre la salinització. L'empresa recorda que va presentar fa un any un programa de mesures per dur a terme pressupostat en uns 10 milions d'euros. Article de David Bricollé a Regió7, el 29.06.2018.\nLa Fiscalia exigeix a Iberpotash un nou pla per descontaminar els pous. El fiscal de Medi Ambient Antoni Pelegrín ha rebutjat el pla de recuperació que l'empresa havia presentat. Article a Regió7 citant fonts de l'agència Efe, el 27.06.2018.\nLa galeria afegeix més imatges dels desastres salins a La Botjosa (Sallent):\n- El rastre blanc al terra i la mort de les plantes per allà on ha circulat la salmorra vessada amb el trencament del dipòsit d’entrada al col·lector ara fa un mes (x2).\n- Un camp situat entre la cinta transportadora del mineral extret per la rampa del Solà i la llera abandonada de la riera de Soldevila, prop del Llobregat, amb el sòl més salinitzat encara després del trencament del dipòsit i qui sap si per d’altres aportacions de salmorra d’origen miner.\n- La presa que atura la riera salinitzada de Soldevila i la bomba cap a la planta de tractament d’Iberpotash a La Botjosa, reblerta de llots i amb evidències d’haver sobreeixit fa poc (x2).\nICL Iberia posa en marxa la nova planta de purificació de sal a Sallent. La nova instal·lació processarà 450 mil tones de sal l'any. La planta ha suposat una inversió de 2,5 milions d'euros i s'inclou en el bloc de mesures implantades per reduir les aportacions de sal al Cogulló. Article a NacióManresa, el 31.05.2018.\nEl trencament d'un dipòsit a Sallent aboca salmorra al riu Llobregat. S'investiga la causa de l'esfondrament d'un mur de la bassa, amb una capacitat de 200.000 litres. L'abocament no va afectar el consum de boca. Article de Jordi Morros a Regió7, el 27.05.2018.\nEs trenca el dipòsit de formigó previ a l'entrada al col·lector de salmorres a La Botjosa (Sallent). Vegeu-ne les imatges (x4).\nLa nit del 25 al 26 de maig del 2018, va caure sencera una de les parets del dipòsit de salmorra previ a l’entrada al col·lector a La Botjosa (Sallent). La salmorra, evidentment, es va vessar; va contaminar més encara el sòl d’un entorn ja salinitzat i, seguint el torrent de Soldevila, en part deuria arribar al riu Llobregat.\nEl motiu de l’ensorrament de la paret sembla ser, a primera vista, l’estat intensament rovellat de l’estructura de ferro dins del formigó de les parets, provocat per la pròpia salmorra.\nLa pregunta evident és: què se’n farà de la salmorra concentrada que contínuament generen els runams a l’aire lliure del Cogulló i de la Botjosa i la planta de flotació de potassa de la Botjosa, mentre es construeix d’urgència un nou dipòsit?\nSallent engega els tràmits per legalitzar els usos d'abocament i el dipòsit salí del Cogulló. Urbanisme aprova el projecte per regularitzar les instal·lacions, pas previ a la restauració de la muntanya. Article de Gemma Aleman a NacióManresa, el 24.04.2018.\nTaula i gràfiques de salinitat del riu Llobregat a Cornellà, anys 2016 i 2017.\nAl·legació de Montsalat a l'actualització del programa de restauració i pla gestió de residus de Súria.\nEl govern de Súria defensa que van fiar-se dels informes tècnics per atorgar la llicència a Iberpotash. La CUP, que exerceix com a acusació popular, ha retirat l'acusació contra tres dels regidors encausats. Article de Mar Martí a Nació Manresa, el 19.03.2018.\nUna llicència d'obres atorgada a Iberpotash el 2012 porta el govern de Súria i tres tècnics al banc dels acusats. La CUP veu culpable l'alcalde i quatre regidors, però la fiscalia limita l'acusació de prevaricació urbanística als treballadors municipals.Article de Mar Martí a Nació Manresa, el 18.03.2018.\nLa CUP porta a judici el govern de Súria sense el suport del fiscal per una llicència a Iberpotash. El partit acusa de prevaricació l'alcalde, quatre regidors i tres tècnics, però la fiscalia només atribueix les irregularitats als treballadors. Article de Josep Sallent a Regió7, el 16.03.18.\nL'aigua consumida a la població de Castellgalí, amb 345 mg Cl/L segons l'anàlisi d'avui, continua sense ser potable pel seu excés de salinitat; es pot qualificar només com a sanitàriament permissible.\nFa anys i anys d'aquesta mala qualitat de l'aigua captada al subalvi del riu Cardener i subministrada amb excés de sal per Sorea a Castellgalí. Per millorar la qualitat de l'aigua, suggerim començar per millorar la qualitat de l'Ajuntament i la de l'empresa subministradora.\nDesprés de la neu i la pluja d’aquesta setmana, la riera de Conangle al creuament de l’aqüeducte de la Sèquia assoleix el seu valor mínim de salinitat en molts anys, 380 mg Cl/L.\nEn canvi, el torrent de Mas les Coves a la gasolinera del Lleó dóna una valor de salinitat de 2200 mg Cl/L, més alt de l’esperat, que testimonia que o bé un petit cabal de salmorra de la capçalera del torrent s’ha filtrat o ha sobreeixit per la presa del runam del Cogulló, o bé la pluja ha rentat sòl salinitzat de l’entorn de la base de la presa.\nEl pla miner del Bages rep tants canvis que es torna a tramitar. La Generalitat presentarà un document sensiblement diferent del que va aprovar el 2016, ja que per exemple incorporarà Cardona. Article de David Bricollé a Regió7, el 14.02.2018.\nVal la pena recordar que, independentment d'altres interessats i actors, Montsalat va al·legar en favor d'incloure la mineria de Cardona al PDU i de situar la segona planta de sal vacuum d'Iberpotash a Súria dins dels límits de la planta de producció del Fusteret, sense necessitat d'ocupar espai actualment agrícola de La Pobla, a l'altra banda del Cardener.\nJa es poden consultar a través de l'e-tauler de la Generalitat els següents documents sobre el projecte d'ampliació del runam salí de Súria:\nLa Direcció General d'Energia, Mines i Seguretat Industrial de la Generalitat de Catalunya anuncia l'exposició pública del projecte tècnic i l'estudi d'impacte ambiental per l'ampliació del runam salí del Fusteret.\nLa carta de la DG d'Energia, Mines i Seguretat Industrial diu que es pot consultar l'expedient a través del tauler electrònic de la Generalitat de Catalunya. La realitat és però que l'e-tauler aquests dies no funciona.\nLa Comissió amenaça de portar els runams salins al Tribunal Europeu per contaminació. ICL considera que la Comissió no les té dades actualitzades i defensa que s´han fet moltes millores. Article de David Bricollé a Regió7, el 25.01.2018.\nEl govern de Sallent dóna llum verd a la construcció de la planta de tractament de sal. La instal·lació es posarà en marxa "els propers mesos" després que l'Ajuntament ja ha concedit la llicència d'obres a ICL. Article de Jordi Escudé a Regió7, el 24.01.18.\nAcaba l'any 2017 sense canvis ressenyables a la salinitat dels dos rius del Bages. L'aigua del Llobregat al Pont de Vilomara, amb 220 mg Cl/L es manté just per sota del límit de 250 mg Cl/L de les aigües que es poden destinar a potabilització amb mitjans convencionals; però l'aigua del Cardener a Antius, amb 375 mg Cl/L, supera de molt aquest llindar.\nNo és cap sorpresa doncs que l'aigua captada del Cardener i subministrada a Castellgalí no sigui realment potable. Mentrestant, Sorea i l'Ajuntament de Castellgalí com si sentissin ploure.\nVilafruns: el model que reclama Cardona. El runam salí de Balsareny està impermeabilitzat i revegetat des de l'any 2010, una experiència que va promoure la Generalitat. Article de David Bricollé a Regió7, el 24.12.17.\nSallent aprova un canvi de terrenys per a l'acord amb els últims veïns de l'Estació. L'Incasòl tindrà un solar a la zona de l'envelat per poder oferir-ne les parcel·les a les tres famílies. Article de David Bricollé a Regió7, el 14.12.17.\nCardona exigirà a Ercros el confinament i revegetació del runam vell. L'Ajuntament considera que l'empresa té un compromís contractual i legal de deixar confinat el dipòsit si ja no l'explota. Article de David Bricollé a Regió7, el 29.11.17.\nLa mineria del Bages no tindrà aprovat fins al 2018 el seu pla director definitiu. El document d'ordenació urbanística acumula un any de retard. Un dels motius és que inclourà Cardona, que en l'aprovació inicial no hi era. Article de David Bricollé a Regió7, el 22.11.17.\nL'empresa Ercros deixarà de produir sal del runam de Cardona aquest divendres. Els treballadors no estan d'acord amb les indemnitzacions que se'ls proposen si no opten per un trasllat. Article de David Bricollé a Regió7, el 22.11.17.\nEl Suprem dóna la raó als veïns. El Tribunal Suprem desestima el recurs de cassació d'Iberpotash sobre el runam de Sallent. La sentència també obliga a netejar de residus la muntanya del Cogulló. L'empresa ja ha anunciat que tornarà a recórrer. Informació al Telenotícies Comarques de Televisió de Catalunya el 15.11.17.\nEl Tribunal Suprem desestima el recurs de cassació d'Iberpotash sobre el runam del Cogulló. La decisió, segons la part denunciant, obliga l'empresa a aturar els abocaments i a restaurar la muntanya de residus salins. Article a NacióManresa, el 14.11.17.\nEl Suprem tomba el recurs de cassació sobre una de les sentències del Cogulló. L'empara l'havia sol·licitada Iberpotash per una de les resolucions urbanístiques que afecten el runam. Article de David Bricollé a Regió7, el 14.11.17.\nL'ACA preveu tenir desdoblat el col·lector de salmorres fins a Abrera cap al 2022. Article de Jordi Escudé a Regió7, el 10.11.17, resum de la reunió del Fòrum de la Mineria mantinguda el 09.11.17 al Consell Comarcal del Bages.\nAigua i servei públic: fi d'etapa. Article d'opinió de Jordi Fortuny al voltant del servei públic de l'aigua a Catalunya, publicat a El Periódico el diumenge 05.11.2017.\nErcros presenta l'ERO per tancar la planta de Cardona i deixar el runam a mig treure. La companyia assegura que pot recol·locar tots els treballadors en altres factories del grup, però la majoria són fora de Catalunya. Article de David Bricollé a Regió7, el 30.10.17.\nL'alcalde de Cardona demana a Ercros "compromís" per restaurar el runam. L'Ajuntament vol que l'empresa faci un "veritable pla de restauració", més enllà d'accions de manteniment, i que la Generalitat ho vetlli. Article de David Bricollé a Regió7, el 19.10.17.\nLa segona oportunitat d’Iberpotash. La pròrroga concedida pel jutge per seguir abocant sal dona oxigen a l’empresa que explota les mines del Bages. Ara s’ha de fer valedora de la confiança complint el calendari d’una reconversió que vol fer possible la sostenibilitat de la mineria. Article de Francesc Muñoz a L'Econòmic, el 10.09.17.\n"Bruselas exige a Iberpotash seis millones en ayudas ilegales. La Generalitat regulariza un vertedero de Iberpotash pese a que un informe de los Mossos de Esquadra advierte que sigue salinizando las aguas". Article a Economía Digital, el 31.08.17.\n"Iberpotash recibe un nuevo espaldarazo de la Generalitat. El Govern aprueba el estudio de impacto ambiental para que crezca el depósito salino de Cogulló mientras los Mossos d’Esquadra señalan que la empresa contamina". Article de Cristina Farrés a la secció Crónica Business del diari El Español, el 30.08.17.\nHem accedit al pou de la fàbrica "Tintura de Fibras SA - Tifisa", a la carretera de Berga, a Sallent, tancada precisament a causa de la salinització del seu pou. Després d'uns 20 anys en desús, el pou segueix salinitzat. Vegeu el resultat de l'anàlisi de clorur.\nUn nou vessament del col·lector de salmorres salinitza una àrea de 2.000 metres quadrats. En aquesta ocasió, el trencament no ha estat fortuït, sinó provocat per unes tasques de manteniment. Article de Carmina Oliveras a ManresaDiari, el 01.09.17.\nBrussel·les reclama recuperar 5,8 milions d'euros en concepte "d'ajuts il·legals" a Iberpotash. La companyia diu que no ha rebut cap tipus de documentació oficial i que no ha cobrat les subvencions. Article a Regió7, el 31.08.17.\nEuropa reclama un “ajut il·legal” a Iberpotash que l’empresa diu que “no ha cobrat mai”. La Comissió Europea també recorda que la fiança del Cogulló és “injustificablement baixa”, però la firma minera respon que la Generalitat ja la va elevar a 7,5 milions i que aquest afer “ja està resolt”. Article de Carmina Oliveras a ManresaDiari, el 31.08.17.\nVegeu 4 imatges de la mortaldat al Fusteret, a l’entrada sud de Súria, causada pel col·lector de salmorres. Sí, és la mateixa història de sempre, una altra àrea de la vora del riu devastada per un altre vessament de les maleïdes salmorres letals que la mineria de potassa genera contínuament i que el col·lector envellit i insuficient, que no pot parar mai, perd aquí i allà.\nEn aquest cas el vessament no ha estat fortuït, sinó provocat per feines maldestres de manteniment realitzades durant la penúltima setmana d’agost. L’àrea afectada queda circumscrita entre el pont de la Pobla al sud, els horts del Fusteret al nord, la carretera C-1410z a l’est i el riu Cardener a l’oest. El terra és blanc d’una sal que crema les plantes més que el foc.\nEl DOGC núm.7442 del 28.08.17 fa pública la Declaració d'Impacte Ambiental favorable al "projecte de creixement del runam del Cogulló a partir del 1988", amb més mesures correctores pel control i la captació de de la salmorra i amb limitacions.\nActualitzem la gràfica de salinitat a la riera de Conangle (Balsareny), amb valors mensuals des de la restauració del runam de Vilafruns fins a aquest agost, mostrejats 50 metres més amunt de l'aqüeducte de la Séquia.\nLa salinitat a la riera de Conangle ha baixat molt des de la restauració i impermeabilització del runam de Vilafruns, però més amunt de la conca continua havent-hi una aportació de salinitat relacionada molt probablement amb els pous miners abandonats de l'intent d'explotació de la Fodina. A més, a ple estiu quan l'aigua s'estanca, la salinitat pot pujar transitòriament molt amb l'evaporació.\nL'ACA comença el procés per expropiar els terrenys per fer el nou col·lector de salmorres. Encara no està clar ni el sistema de finançament ni el calendari d'execució. Article de David Bricollé a Regió7 el 25.07.17.\nAlta tensió a la reunió veïnal de la Rampinya celebrada per ratificar els punts sobre la mina. L'assistència a l'assemblea del veí que va demandar l'associació provoca la intermediació de la Policia Local i dels Mossos d'Esquadra. Article de Josep Sallent a Regió7 el 23.07.17.\n"Residuos salinos por un tubo. El Govern aprueba el proyecto del colector que recogerá los residuos de la minería del Bages para prevenir la contaminación del Llobregat". Article d'Antonio Cerrillo a La Vanguardia, el 22.07.2017.\nL'aigua de subministrament a Castellgalí, amb 335 mg de clorur per litre segons l'anàlisi d'avui, continua sent no potable per excés de salinitat. Mentrestant, l'alcalde perpetu el gat pentina.\nNou pas en la tramitació per ampliar el runam del Fusteret. La Comissió d’Urbanisme emet un informe favorable en considerar que la petició d’Iberpotash s’adapta a les normes subsidiàries del municipi; l’empresa podrà ocupar 15 noves hectàrees. Article a ManresaDiari el 18.07.17.\nICL tramita l'ampliació del runam del Fusteret en un màxim de 15 hectàrees. És l'àrea de creixement prevista al Pla Director de la Mineria, i ha superat un primer escull d'Urbanisme. Article de Jordi Escudé a Regió7 el 19.07.17.\nEdicte del 07.07.17 del dpt. de Territori i Sostenibilitat pel qual s'aprova el "Projecte constructiu de millora de la capacitat hidràulica del col·lector de salmorres de la conca del Llobregat. Fase 2: des de Cardona i Balsareny fins a Abrera i tram final el Prat de Llobregat-Depurbaix" i la llarguíssima relació de béns i serveix afectats tal com es va presentar a exposició pública i amb el compromís d'incorporar, entre les al·legacions presentades, l'ampliació de diàmetre de la canonada a 600 mm al tram Súria-Castellgalí i a 800 mm al tram Castellgalí-Abrera, atenent a l'al·legació formulada per Iberpotash i acceptada per l'Agència Catalana de l'Aigua.\nLa "Cronologia de l'afectació ambiental de la mineria de sal i potassa al Bages" incorpora els fets més rellevants de la 2ª meitat de l'any 2016 i de la 1ª meitat del 2017, un període de canvis i d'activitat intensa. (cat/esp)\nL'Ajuntament de Cardona dóna per fet que Ercros deixarà d'explotar el runam enguany. L'alcalde tem que el pla de restauració es limiti a rases perimetrals i exigeix a la Generalitat solucions laborals i ambientals. Article de David Bricollé a Regió7 el 14.07.17.\nRasa drenant en construcció a la vora nord del runam del Cogulló per la captació de salmorra que circula subterràniament al contacte entre calcàries lacustres i marges argiloses. En una primera fase, aquesta rasa drenant tindrà 280 metres de longitud (vegeu galeria x2). És d’esperar que aquesta nova rasa drenant redueixi significativament les entrades de salmorra a la riera de Soldevila.\nArqueta ampliada de recollida i bombament de salmorra a la part nord del runam del Cogulló. Hi arriba salmorra per ambdós costats de la rasa i per tubs drenants instal·lats subterraniàment a la base del runam.\nL'Ajuntament tala onze plàtans morts per salmorra al passeig del Riu. Article a NacióManresa el 13.07.17.\nVegeu la informació sobre la mort d'aquests plàtans al passeig del Riu de Manresa per vessament de salmorra del col·lector publicada a la galeria el 09.2015.\nLa maquinària legislativa, executiva i judicial de Catalunya s'ha posat en marxa al servei d'ICL perquè pugui allargar els abocaments de residus salins al runam del Cogulló de Sallent per més que salinitzi aigües de l'entorn, incompleixi el POUM de Sallent i se li hagi revocat l'autorització ambiental. Vegeu les dates i els passos.\n14.06.2017 ICL presenta al jutge de la Sala 3ª del TSJC una sol·licitud d'incident sobre l'execució de la sentència del POUM de Sallent que fixa el dia 30.06.2017 com a data límit pels abocaments al runam del Cogulló i demana una pròrroga de dos anys més.\n15.06.2017 Amb l'excepció de la CUP, els grups polítics del Parlament de Catalunya voten una resolució que demana que ICL pugui seguir abocant transitòriament al runam del Cogulló.\n21.06.2017 El jutjat comunica a la part contrària, l'AV La Rampinya de Sallent, la presentació de l'incident d'execució de sentència.\n29.06.2017 Vista oral a la Sala 3ª del TSJC.\n30.06.2017 Interlocutòria del jutge admetent la concurrència de circumstàncies excepcionals per permetre l'abocament durant un any més, fins al 30.06.2018, prorrogable a dos, fins al 30.06.2019, sota condicions.\n05.07.2017 Reunió de la Comissió territorial d'Urbanisme de la Catalunya Central que acorda la modificació del POUM de Sallent en el punt d'admetre la possibilitat d'allargar els terminis per l'aturada dels abocaments al runam del Cogulló, en els termes de la interlocutòria judicial.\n06.07.2017 Publicació de l'acord de la CTU de la CC en forma d'edicte del dpt de Territori i Sostenibilitat.\n07.07.2017 Publicació de l'edicte del dpt de TiS i de la modificació del POUM de Sallent al DOGC.\nA Catalunya hi ha separació de poders? Vista la ingerència del Parlament en un afer judicial, la resposta és no.\nA Catalunya "las cosas de palacio van despacio"? En l'incident d'execució de sentència d'ICL, les coses no corren, volen. És l'indiscutible récord Guiness de celeritat aconseguit per l'administració catalana. En canvi, des de la presentació a la Fiscalia de Medi Ambient de dades sobre la salinització d'aigües a causa dels runams salins fins a la sentència van transcórrer 17 anys i 6 mesos i han passat 2 anys i 6 mesos més amb la sentència encara pendent de complir.\nA Catalunya som tots iguals davant la llei i l'administració? No, evidentment no.\nProuSal escenifica un funeral per la continuïtat dels abocaments al Cogulló. Una trentena d'activistes de l'entitat ecologista han participat en l'acte de protesta. Article d'Abel Gallardo a Regió7, el 01.07.17.\nEl TSJC dona una pròrroga d'un any per continuar abocant al Cogulló. Iberpotash podrà dipositar-hi sal sobrant fins el 30 de juny del 2018, però amb l'opció d'allargar la moratòria un any més, fins el 2019. Article de Carmina Oliveras a ManresaDiari, el 30.06.17.\nEl jutge podria decidir demà sobre la pròrroga al Cogulló. La mina es compromet a aturar l´activitat si hi ha incompliment de les mesures proposades. Article de Carles Blaya a Regió7, el 29.06.17.\nAlarma a les instal·lacions d'ICL a Sallent per la fumera d'una xemeneia. Cinc dotacions dels Bombers es desplacen a la seu de l'empresa minera i comproven que cremava pols. Article a Regió7, el 29.06.17.\nLa Rampinya s'oposa davant del jutge a la moratòria d'ICL per seguir abocant al Cogulló. La Generalitat i l'Ajuntament de Sallent donen suport a allargar el termini, tot i que plantegen diverses mesures de control. Article de Mar Martí a NacióManresa el 29.06.17.\nEls ecologistes reclamen al Govern que obligui ICL a cessar els abocaments al Cogulló. Fonts jurídiques i del sector saliner plantegen querelles contra l'administració si l'endemà del 30 de juny no fa complir la sentència del TSJC. Article d'Estefania Escolà a NacióManresa el 29.06.17.\nEntitats ecologistes demanen que sigui la Generalitat qui lideri un pla de restauració del runam. Els col·lectius diuen que l'empresa ja ha tingut una moratòria de 3 anys i mig per posar fi als abocaments. Article de David Bricollé a Regió7 el 28.06.17.\n"Entidades ecologistas exigen a Iberpotash que cumpla la sentencia del TSJC". Article a La Vanguardia el 28.06.17.\nICL presenta al jutge un pla contra la salinització que preveu invertir 10 milions. L'empresa espera la validació per part del magistrat, però assegura que ja ha començat a fer intervencions. És un pla a 40 mesos. Article de David Bricollé a Regió7 el 28.06.17.\nSallent encarrega un estudi per conèixer l'afectació de la salinització al municipi. La proposta avaluarà si l'Ajuntament pot reclamar una indemnització pels danys causats per Iberpotash. Article de Jordi Escudé a Regió7, el 23.06.17.\nResolució de JxSÍ, Cs, PSC, CSQP i PPC sobre la mineria al Bages aprovada pel Parlament de Catalunya amb els vots en contra de la CUP, el 16.06.2017.\nLa futura planta de purificació de Sallent produirà 150.000 tones anuals de sal de desgel. ICL va presentar ahir el projecte a l'Ajuntament perquè n'iniciï la tramitació. S'hi invertiran 2,5 milions i ha d'estar a punt a principi del 2018. Article de David Bricollé a Regió7, el 21.06.2017.\n"Iberpotash pone en apuros a un dirigente del Pdecat. El alcalde de Sallent, David Saldoni, figura emergente del partido de Artur Mas, debe decidir si se enfrenta al juez o al grupo minero Iberpotash". Article de Josep Maria Casas a Economia Digital, el 19.06.2017.\nEl Cogulló: vuit anys per arribar al límit del 30 de juny. La sentència que marca el tancament del runam es va començar a gestar el 2009, quan Sallent va aprovar un nou pla urbanístic que possibilitava l’ampliació de l'escombrera. Article de Carmina Oliveras a Manresadiari, el 17.06.2017.\nProu Sal: “la salinització és un problema de país”. El col·lectiu farà una acció a diverses ciutats catalanes aquest cap de setmana per demanar el compliment de la sentència que obliga a deixar d'abocar al Cogulló el 30 de juny. Article de Carmina Oliveras a Manresadiari, el 15.06.2017.\nICL ja ha presentat al jutge la petició per poder abocar dos anys més al runam del Cogulló. Article a Regió7, el 14.06.2017.\nDos nous vessaments del col·lector de salmorres a la riba dreta del Llobregat, prop de Sant Benet de Bages per la carretera de Torroella de Baix, al terme de Sant Fruitós de Bages, han malmès sengles trams de bosc de ribera i han contaminat el sòl. Vegeu la imatge de la galeria. Mentrestant, el desdoblament del col·lector és només sobre el paper, en projecte aprovat definitivament per l'ACA.\nEls miners de Sallent traslladen el seu neguit a l'Ajuntament i la delegació del Govern. Article de Carles Blaya a Regió7, el 08.06.2017.\nICL no sap encara si podrà seguir abocant al Cogulló quan resta un mes per a la data límit. Article de David Bricollé a Regió7, el 01.06.2017.\nMoció sobre la salinització del Llobregat provocada per ICL-Iberpotash, aprovada pel Ple de l'Ajuntament de Sant Feliu de Llobregat el 26.05.2017 a proposta del Moviment Ecologista Santfeliuenc.\nMina Muga, ni técnica ni económicamente viable. Article de Miguel Ángel Conejos Montalar al diari AraInfo el 12.05.2017.\nCarles Aleman: "el 2021 el Bages tindrà mineria sostenible". Article de Carles Blaya i David Bricollé a Regió7, el 12.05.2017, que recull el més destacat de l'entrevista al conseller delegat d'ICL Súria & Sallent.\nSallent podria tenir en marxa una planta de sal purificada a principi del 2018. Article de David Bricollé a Regió7, el 02.05.2017.\nLa galeria incorpora dues imatges per entendre millor la circulació subterrània de salmorra generada pel runam del Cogulló: les obres per la construcció d’una estació de bombament de salmorra en un punt relativament baix del perímetre del runam situat a la vertical d’on la riera de Soldevila pateix les pitjors entrades de salmorra, i el contacte de la base del runam amb un estrat de calcàries amb fissuració que aquestes obres mostren.\nEl camió, d'una empresa subcontractada d'Iberpotash, va bolcar a l'alçada del pou de Cabanasses. Article a Regió7, el 31.03.2017.\nERC diu que "les sentències s'han de complir" i la CUP denuncia xantatge als treballadors. Article de Jordi Escudé a Regió7, el 31.03.2017.\nL'associació de la Rampinya recorda que la sentència del Cogulló s'ha de complir. Article de Carles Blaya a Regió7, el 30.03.2017.\nUn mural amb el text "NO MÉS SAL" ha nascut directament sobre el runam de la Botjosa. Però la bellesa és efímera, aquest muntatge artístic amb missatge clar ha durat ben poc. En canvi, la immensa lletjor dels residus salins contaminants fa ja masses anys que dura.\nLa incerta glòria d'Iberpotash, l'imperi de la sal. Article de Xavier Grau al diari Ara el 19.03.2017.\nIberpotash demana créixer a Súria dins de l'actual centre de producció. Article de David Bricollé a Regió7, el 17.03.2017.\nIberpotash demana continuar l'activitat minera a Sallent fins que s'acabi la rampa de Cabanasses. Article a NacióManresa, el 17.03.2017.\nConvé recordar que la data límit d'abocaments al runam del Cogulló del 30.06.2017 és ja un bonus concedit per Urbanisme malgrat que el lloc no té la qualificació ni les condicions exigibles, que l'Ajuntament de Sallent té l'ordre expressa del TSJC de fer aturar d'immediat els abocaments i obrir un expedient de disciplina urbanística, que l'abocament al Cogulló no té autorització ambiental i que és ben sabut i sentenciat pel jutjat penal com a delicte ecològic que els runams d'Iberpotash -també el del Fusteret a Súria- salinitzen les aigües de l'entorn.\nIberpotash reserva 48 M€ per restaurar el medi ambient. Article de Xavier Grau al diari Ara el 14.03.2017.\nIberpotash reserva 48 milions per a mesures ambientals i restauració. Article de David Bricollé a Regió7 el 13.03.2107.\nSúria aprova una moció de suport a l'activitat minera. Article a Regió7, el 28.02.2017.\nConvergència de Balsareny demana que es retiri el runam de Vilafruns, actualment tapats. Article de David Bricollé a Regió7, el 22.02.2017.\nMontsalat analitza mensualment els clorurs de l'aigua de la riera de Conangle situada al sud del runam impermeabilitzat i restaurat de Vilafruns; parlem doncs de fets i resultats, no pas de creences i voluntats. Des de la impermeabilització de Vilafruns, la coneguda entrada de salmorra a la riera de Conangle, situada al tram poc més amunt de l'aqüeducte de la Sèquia i provinent del runam i del sòl salinitzat del seu entorn, s'ha reduït moltíssim. Es manté però una altra entrada d'aigua salada més amunt de la vall que no té a veure amb el runam, sinó amb els pous miners de la Fodina que no van arribar a posar-se en explotació.\nEls comitès d'Iberpotash temen per 5.000 llocs de feina al Bages. Article de Carmina Oliveras a El Punt Avui, el 09.02.2017.\nNota de premsa de l’empresa Inovyn (abans Solvay) on anuncia la inversió per importar dicloretà a través del port de Barcelona i transportar-lo en tren fins a la seva planta de Martorell per mantenir la producció de PVC (clorur de polivinil).\nEs confirma l’aturada de l’actual línia de producció de compostos clorats basada en cèl·lules de mercuri, d’acord amb noves normatives europees que obliguen a abandonar aquesta tecnologia com a màxim a final del 2017. El canvi significa també que Inovyn deixarà de consumir a Martorell 450.000 tones/any de sal bruta provinent de Súria.\nResultats de l'anàlisi de clorurs d'algunes mostres d'aigües de xarxa:\n- Manresa = 50 mg Cl/L. Aigües de Manresa capta l'aigua del riu Llobregat més amunt de la mineria de potassa de Balsareny-Sallent.\n- Sant Vicenç de Castellet = 150 mg Cl/L. Sorea capta l'aigua per Sant Vicenç de Castellet del subalvi del Llobregat avall de la mineria de Balsareny-Sallent i just abans de la confluència del Cardener.\n- Castellgalí = 340 mg Cl/L. Sorea capta l'aigua per Castellgalí del subalvi del Cardener avall de la mineria de potassa de Súria, poc abans de la confluència al Llobregat. Excedeix el límit de 250 mg Cl/L de les aigües que es destinen a la població.\n- Olesa de Montserra = 220 mg Cl/L. La Comunitat Minera Olesa capta l'aigua per Olesa de Montserrat del subalvi del Llobregat, força avall de la mineria de Balsareny-Sallent i de Súria i de la confluència del Cardener.\nCarles Aleman, nomenat nou conseller delegat de les mines del Bages d'ICL. Article a Regió7, el 09.02.2017.\nDestaca la volatilitat, amb un pic de 682,51 €/tona el febrer del 2009 i un preu al desembre del 2016 de 203,96 €/tona.\nUn treballador de la mina de Súria, ferit crític després de caure-li una pedra a sobre. Article a NacióManresa, el 07.02.2017.\nEn només 3 dies, hi ha hagut 2 accidents greus a la mina de Súria.\nFerit greu un treballador a les mines de Súria. Article a Regió7, el 06.02.2017.\nLa salmorra que goteja del broc rovellat de la font abandonada del Borinot testimonia l'entrada de salmorra al riu Llobregat per la seva riba dreta al tram del pont de la Concòrdia, a Sallent.\nICL relleva a la cúpula directiva de l'empresa a les mines del Bages. Article de Carles Blaya a Regió7, el 02.02.2017.\nLa Cambra vol més bonificacions a l'autopista si la C-55 ha d'absorbir el transport del residu de la mina. Article de David Bricollé a Regió7, el 02.02.2017.\nEl grup municipal d'ERC a Sallent presenta nou al·legacions al PDU de la mineria. Article a NacióManresa, el 28.01.2017.\nSallent proposa que es desviï l'eix per la Botjosa quan el runam sigui fora. Article de David Bricollé a Regió7, el 28.01.2017.\nEl consistori de Callús concentra les seves al·legacions en la preservació del sector d'Antius. Article de David Bricollé a Regió7, el 27.01.2017.\n"Montsalat y otras organizaciones sociales presentan alegaciones pidiendo la retirada del Plan Director Urbanístico de la actividad minera en el Bages". Article a AlertaMinera.net, el 20.01.2017.\nEl TSJC ordena a l'Ajuntament de Sallent que faci aturar els abocaments al Cogulló. Article de David Bricollé a Regió7, el 18.01.2017.\nICV lamenta que el PDU de la minera no afronti amb valentia l'eliminació dels runams. Article a NacióManresa, el 16.01.2017.\nOlesa reclama que s'avanci el nou col·lector de salmorra. El consistori considera que el deficient estat de l'actual canalització fa necessari accelerar el projecte. Article a Regió7, el 14.01.2017.\nSantpedor reclama 6 milions d'euros a Iberpotash per contaminar aigües subterrànies del poble. Article a NacióManresa, el 13.01.2017.\nSantpedor reclama a Iberpotash 6 milions d'euros per la contaminació d'aigües. Article a Regió7, el 13.01.2017.\nVeïns de La Rampinya i Montsalat preveuen anar al jutjat pel PDU de la mineria. Article d'Enric Badia a Regió7, el 13.01.2017.\nSota l'interès general es justifica la invasió de competències municipals. Article de David Bricollé a Regió7, l'11.01.2017.\nMontsalat no entén que no es prevegin actuacions d'impermeabilització. Article de David Bricollé a Regió7, l'11.01.2017.\nMontsalat i La Rampinya de Sallent demanen la nul·litat del pla urbanístic de la mineria. Article de David Bricollé a Regió7, l'11.01.2017.\n"El Tribunal Supremo confirma la fianza de 65 millones de euros a Fertiberia para limpiar los fosfoyesos de Huelva". Article de WWF, el 10.01.2017.\nL'acumulació de residus de l'empresa Fertiberia a Huelva té un notable paral·lelisme amb els residus d'Ercros abocats al riu Ebre a Flix i amb els runams salins d'Iberpotash al Bages.\nEl Govern fixa una inversió de 64 milions en 5 anys per reduir contaminació salina. Les actuacions es recullen al Pla de Gestió de l'AIgua i la Generalitat hi aportarà el 40% del cost. Article a Regió7, el 05.01.2017.\nEntrades anteriors a l'any 2017


Conselleria d’Educació substitueix la beca menjador per un val de 60 euros mentre dure el tancament de col·legis – BÉTERA – toda la información del Bétera, Valencia\nConselleria d’Educació substitueix la beca…\nMentre dure la suspensió temporal de l’activitat educativa presencial decretada per a contindre l’expansió de la malaltia Covid-19, la Conselleria d’Educació, Cultura i Esport mantindrà per a les famílies beneficiàries de la totalitat de la beca menjador i els alumnes dels 29 centres d’educació especial de la Comunitat Valenciana un mecanisme per a assegurar l’adquisició d’aliments gratuïts per a cobrir aquest servei.\nLes famílies més desfavorides que tenen la totalitat de la beca menjador rebran a casa un val amb un valor de 60 euros per estudiant i per als primers 15 dies sense classe presencial, per a intercanviar-los per productes alimentaris en els establiments Consum o Charter. Dels 58.925 alumnes i alumnes beneficiaris d’aquest servei d’emergència, 22.569 són de les comarques d’Alacant, 5.715 de les de Castelló i 30.641 de les de València.\nSegons el conseller Vicent Marzà: “Durant aquests dies hem contactat amb diverses empreses de supermercats i en tots els casos hi ha hagut una gran receptivitat per intentar implementar aquesta mesura. Iniciem aquesta acció amb Consum perquè ja té implantat un sistema de bons de compra que facilita la ràpida adaptació a ‘val beca menjador’ per a l’adquisició d’aliments per a l’alumnat més vulnerable”, i ha afegit “la col·laboració i la sensibilitat demostrada per l’equip que conforma la cooperativa Consum han estat impecables. Gràcies a la seua gran experiència logística podem fer front a aquesta emergència, que suposa que els xiquets i xiquetes més desfavorits tinguen assegurat el menjar equivalent al servei que rebrien del menjador escolar”.\nEl ‘val beca menjador’ és intransferible i va dirigit al pare, la mare o tutor/a de l’alumne beneficiari i cal presentar el DNI per a fer-lo efectiu.\nHi ha 442 establiments de Consum i Charter a tot el territori valencià que garanteixen que les famílies puguen accedir a un del seu municipi o en localitats veïnes. Hi ha 83 establiments a les comarques d’Alacant, 65 a les de Castelló i 294 a les de València.\nEn aquest primer ‘val beca menjador’, que es distribuirà amb l’ajuda logística de Consum, Educació de la Generalitat invertirà més de 3,5 milions d’euros.\nLa Conselleria ha demanat als equips directius dels centres educatius sostinguts amb fons públics que oferisquen tot el suport que estiga al seu abast a les famílies de l’alumnat beneficiari d’aquests vals per tal que en coneguen l’existència i que facen un ús ajustat a la finalitat per a la qual han sigut creats.\nEn aquest sentit, Marzà, reitera “l’agraïment per l’esforç que estan fent els equips directius i el professorat en la superació de la situació difícil en què ens trobem”.\nA més de mantindre la beca de menjador a l’alumnat que més ho necessita, Educació també garanteix els llocs de treball del personal del menjador escolar davant de la impossibilitat de prestar el servei mentre dure la suspensió temporal de l’activitat educativa presencial.\nEducació de la Generalitat abonarà l’import del sou amb el complement i antiguitat corresponent, així com la Seguretat Social del personal de cuina i monitors i monitores durant els dies que s’allargue la situació d’excepcionalitat.\nEn el cas d’empreses que presten el servei de menjador pel sistema de càtering, s’abonarà també la part proporcional de les despeses fixes de personal que els corresponga d’acord amb el nombre de comensals.


Els comptes ocults no prescriuran de sanció\nNo declarar rendes a l'estranger suposarà una multa i els interessos de quatre anys\nEl govern espanyol va presentar ahir un pla antifrau que limita l'ús de diners en efectiu, obliga a informar de comptes a l'estranger, facilita accions cautelars d'Hisenda i lluita contra el frau d'autònoms.\nJOAN FAUS MADRID. 14/04/2012 00:00\n260x366 Els comptes ocults no prescriuran de sanció / SERGIO PÉREZ / REUTERS Els comptes ocults no prescriuran de sanció / SERGIO PÉREZ / REUTERS\n"No hi ha un sistema just quan hi ha economia submergida".\nAmb aquesta frase solemne va presentar el ministre d'Hisenda, Cristóbal Montoro, l'avantprojecte de llei de mesures contra el frau fiscal. L'objectiu: ser "més equitatiu" i recaptar més. No hi ha dubte que l'Estat necessita ingressos extres per reduir el dèficit públic. Tot i que Montoro no va voler fer cap "estimació quantitativa" dels ingressos, els pressupostos preveuen una recaptació antifrau de 8.171 milions, un 8% més que l'objectiu del 2011. El pla no entrarà en vigor com a mínim fins al setembre.\nLa llei obligarà els ciutadans a informar, a partir de l'1 de gener del 2013, dels comptes bancaris oberts a l'estranger -per exemple en paradisos fiscals-, dels quals siguin titulars, beneficiaris o hi figurin com a autoritzats o apoderats. També afecta tot tipus de títols, actius, valors o assegurances de vida. No informar, a través d'un nou model, pot sortir molt car. Hi haurà una multa mínima de 10.000 euros, a què se'n podran afegir 5.000 per cada dada omesa, com per exemple una propietat. "El normal és no tenir més de 10 o 12 dades", expliquen a l'ARA fonts d'Hisenda. Això ja seria una sanció de 50.000 o 60.000 euros. El més destacat, però, és que aquestes rendes no declarades no prescriuran. Cal sumar que en l'IRPF la tributació suposarà l'aplicació de tipus en molts casos superiors al 50% i la liquidació d'interessos de demora dels últims quatre anys. A més, és un delicte fiscal -pot suposar anar a la presó- defraudar més de 120.000 euros durant el període de vigència del compte o valor.\nEl pla limita a partir dels 2.500 euros el pagament en efectiu entre professionals sota amenaça de multa del 25% de l'import. No serà sancionat, però, qui comuniqui voluntàriament a l'administració que ha fet un pagament en efectiu tres mesos abans. El màxim serà de 15.000 euros quan qui pagui és un particular no resident a Espanya, és a dir un turista estranger.\nFi a les factures falses\nEls fusters, lampistes, paletes o pintors que facturin menys del 50% de les seves operacions a particulars i amb un volum de rendiments íntegres superior als 50.000 euros ja no podran pagar impostos dins del sistema de mòduls. Amb aquest sistema el càlcul dels beneficis i de l'IVA a ingressar per l'empresari es basa en una estimació (a partir dels metres del local o treballadors) i no en la facturació, cosa que facilita emetre factures falses perquè no s'ha de pagar més a Hisenda.\nS'amplien les mesures cautelars que podrà adoptar l'Agència Tributària per evitar que els defraudadors puguin declarar-se insolvents o alçar els seus béns abans que acabin les investigacions i eludir així ser sancionats. Per exemple, es podran fer embargaments preventius. Segons el govern, als tribunals hi ha expedients fiscals pendents de ser cobrats per valor de 6.000 milions.


Els passos previs de cada reforma integral que realitzem a Grupo Inventia són tractats de manera personalitzada. En ells el nostre departament d’interiorisme assessora a cada propietari en tots els aspectes que es duran a terme a la renovació del seu habitatge. Després de les primeres reunions les nostres interioristes exposen els nostres catàlegs de materials i acabats per a cada estances. Entre ells es troben els paviments, dels quals disposem d’una àmplia varietat de tipus.\nComptar amb un equip d’experts en interiorisme d’habitatges ens permet lliurar uns precisos renders 3D amb cada projecte de reforma. En ells s’expressa com serà la nova imatge de l’immoble en base als gustos i necessitats exposats per cada client. Tot això sense que suposi cap despesa ni compromís per als interessats.\nCom hem esmentat una de les nostres ofertes per al nou interiorisme de la llar són els paviments. Així que anem a comentar algunes de les possibilitats que oferim a l’empresa d’interiorisme de Grupo Inventia. Cada un d’ells s’ajusta a les necessitats de cada espai i compartim una petita selecció en el següent vídeo.\nJa sigui per a una renovació d’habitatge completa o per a un canvi de paviment, el terra de parquet és el més escollit. Els seus acabats en fusta poden encaixar en qualsevol interiorisme i la seva imatge és capaç de generar ambients còmodes i càlids. L’ideal per a una llar. A Grupo Inventia disposem d’una àmplia selecció de parquets, tant de fusta natural com de parquet laminat.\nLa diferència entre els citats recau en major mesura en el preu, encara que les seves prestacions són igual de bones. Les nostres interioristes a Barcelona treballen sobre la base de la necessitat i pressupost de cada propietari i poden oferir la millor opció en tots dos aspectes. A més l’oferta de terres de parquet ha augmentat amb els anys, de manera que es poden trobar amb diferents dibuixos de fusta i en diferents tonalitats. Trobar el terra que encaixi amb el disseny interior que vols en la teva llar serà molt senzill.\nTerres per a cuina i banys\nAmb la major presència de les cuines obertes cada vegada són més els propietaris que aposten per una continuïtat del paviment. És a dir, que el terra de parquet de la sala s’estengui també a la cuina. No obstant això, el nostre departament d’interiorisme a Barcelona també compta amb terres específics per a cuines i banys.\nA l’hora d’escollir els paviments per a estances com la cuina i les cambres de banys sempre pensem en materials resistents i superfícies fàcils de mantenir. Per a això comptem amb una gran oferta en terres de gres i hidràulics, i pot adaptar-nos a qualsevol estil d’interiorisme.\nA nivell pràctic són una gran opció. Són espais d’ús diari i que suporten tot tipus de pressions. Al disposar d’una superfície llisa són molt més fàcils de netejar i mantenir. També l’oferta que oferim a Grupo Inventia és de gran qualitat i garantim el millor resultat.\nPel que fa a l’aspecte visual més influent en el disseny interior, els terres hidràulics es converteixen en els millors aliats. Aquest tipus de paviment quedarà genial en qualsevol cuina o banys. A més d’oferir altes prestacions en el seu ús, l’àmplia varietat en dibuixos i dissenys els situen en una elecció molt sol·licitada per renovar l’interiorisme.\nCom a especialistes en renovació i interiorisme d’habitatges, a Grupo Inventia t’oferim les millors opcions per a la nova imatge i equipament de la teva llar. Tot això ho plasmarem en un projecte que podràs sol·licitar sense cap cost ni compromís. Per fer-ho pots trucar al 93 209 97 10 o escriure’ns a info@grupoinventia.es. Un dels nostres interioristes experts contactarà ràpidament amb tu.


Seguim reivindicant la destranspatologització – Casals de Joves de Catalunya\nEl proper 18 d’octubre ens unim a la celebració del Dia Internacional d’Acció per la Despatologizació Trans 2014. El lema de la convocatòria serà “Stop Trans Pathologization – Stop Pathologizing Gender Diversity in Childhood – For the Diversity of Gender Expressions and Identities”.\nEls objectius principals de la campanya són la retirada de la categoria de “disfòria de gènere” / “trastorns de la identitat de gènere” dels catàlegs diagnòstics (DSM de l’American Psychiatric Association i CIE de l’Organització Mundial de la Salut), així com la lluita pels drets sanitaris de les persones trans. Per facilitar la cobertura pública de l’atenció sanitària trans-específica, Stop Trans-Pathologizing (STP en les sigles en anglès) proposa la inclusió d’una menció no patologitzant a la Classificació Internacional de les Malalties (CIM-11).\nDes de l’any 2009, cada mes d’octubre, la Campanya STP convoca un Dia Internacional d’Acció per la Despatologització Trans, amb manifestacions simultànies i altres activitats en diverses ciutats al món. Segons les dades del juliol de 2014 la Campanya compta amb l’adhesió de més de 380 grups, organitzacions i xarxes activistes d’Àfrica, Amèrica Llatina, Àsia, Europa, Amèrica del Nord i Oceania.L’octubre de l’any passat van tenir lloc més de 100 accions per la destranspatologització a 49 ciutats de diferents continents, organitzades per grups i organitzacions activistes en el marc de la convocatòria de STP. A part de les mobilitzacions anuals a l’octubre, al llarg de l’any STP realitza activitats d’informació, difusió i reivindicació a favor de la despatologització trans.\nAl nostre projecte defensem el dret de poder viure una sexualitat lliure i, per això ens fem nostra la lluita per la destranspatologització. Si tens qualsevol dubte sobre temes relacionats amb sexe, sexualitat, gènere o salut saps que pots contactar amb nosaltres i et farem arribar els nostres recursos. Per una sexualitat lliure, diem no a la transpatologització!


La fiscalia recorre el permís a Urdangarin perquè pugui sortir de la presó per fer voluntariat\nActualitzada 20/09/2019 a les 16:04\nLa fiscalia de Valladolid ha presentat un recurs d'apel·lació al jutjat de vigilància penitència número 1 de Castella i Lleó contra la decisió de permetre que l'exduc de Palma Iñaki Urdangarin pugui sortir de la presó dos dies a la setmana per fer un voluntariat en una institució de Madrid. Segons el ministeri públic, l'aplicació de l'article 117 del reglament penitenciari no és d'aplicació perquè no es compleixen els requisits legals. Així, remarquen que la mesura «no té com a contingut un programa específic de tractament», que Urdangarin no ha complert la quarta part de la condemna i que no està sotmès a un règim d'aïllament forçós, sinó que va ingressar a la presó de Brieva, a Àvila, «amb consciència plena de les condicions en què es desenvoluparia el compliment de condemna».\nFinalment, afegeix que «el principi de flexibilitat no eximeix les exigències mínimes d'un programa», que creu que no es compleixen en aquest cas. El ministeri públic sosté que «en cap cas» el règim d'un tractament específic d'un intern classificat en segon grau és el mateix que el compliment de tasques a favor de la comunitat, que és el que realment ofereix el centre».\nComenta el contingut : La fiscalia recorre el permís a Urdangarin perquè pugui sortir de la presó per fer voluntariat


La UA és pionera en la implantació d'un servei de videointerpretació en línia per a persones sordes. Actualitat Universitària\nLa UA és pionera en la implantació ..ació en línia per a persones sordes\nLa UA és pionera en la implantació d'un servei de videointerpretació en línia per a persones sordes\nAlacant, 28 d'octubre de 2013\nEmmarcat dins dels actes organitzats entorn del Dia Internacional de les Persones Sordes, la Universitat d'Alacant presenta el pioner servei de videointerpretació en línia SVisual en les secretaries dels seus set centres. Es tracta d'una plataforma virtual que permet a persones sordes o amb discapacitat auditiva i persones oïdores, comunicar-se entre si mitjançant la figura del videointèrpret de llengua de signes. D'aquesta manera, els usuaris poden intercanviar informació amb total independència i autonomia sense que siga necessari que l'intèrpret hi siga físicament present.\nEls dilluns, en horari de 9 a 13 h, els interessats podran usar el servei en totes les secretaries dels centres amb l'objectiu d’integrar les persones sordes en tots els àmbits universitaris. Es tracta d'una proposta que naix d'un conveni signat entre UA i la Federació de persones sordes de la Comunitat Valenciana (Fesord CV) per a desenvolupar un pla d'actuació conjunta en l'àmbit del Projecte d'Universitat Saludable, que depèn del Vicerectorat de Campus i Sostenibilitat.\nEl servei d'atenció SVisual s'inaugurarà demà dimarts 29 d'octubre, a les 10.30 h, en la saló d'actes de l'Escola Politècnica Superior, a càrrec de Rafael Muñoz, vicerector de Campus i Sostenibilitat; Álvaro Prieto, director territorial de Benestar Social; Amparo Minguet, presidenta de Fesord CV; Concha Díaz, presidenta de la Confederació Estatal de Persones Sordes (CNSE) i Miguel Tamarit, president de l'Associació de persones sordes de l’Alacantí (Apesoa).\nDurant tota la jornada, la UA acollirà diferents activitats com l’ecotertúlia “Els residus no són brossa” amb la presència d'intèrprets de llengua de signes, a les 11.30 h, en la mateixa sala de l'Escola Politècnica.\nObert a tota la comunitat universitària, en la plaça de la Igualtat, de 13 a 14 h i de 17.30 a 18.30 h, també es farà el joc de rol “El dia a dia d'una persona sorda en el campus de la UA”, i taules redones sobre les persones sordes en l'àmbit de l'educació, l'ocupació, l'accessibilitat, persones majors i l’àmbit social.\nLa UA i Fesord estrenyen els llaços per a la integració de les persones sordes\nCarolina Galiana, primera estudiant amb incapacitat auditiva, membre del Claustre Universitari de la UA